நண்பர் ஒருவர் சின்ன வயதில் இருந்து சினிமா ஆசை. வாழ்க்கை அவரை துரத்தியதில் ஆசையை விட சர்வைவல் தான் முக்கியம் என்று புரிந்து போராடி ஊர் மிராசுதார் லெவலுக்கு வளர்ந்து சில கோடிக்கு சொந்தக்காரர் ஆனாலும் விடாது கருப்பான சினிமா ஆசை விடவேயில்லை. என்னிடம் வந்தார். சார்.. உங்க படம் பார்த்தேன் எனக்கு ரொம்பவும் பிடிச்சிருந்தது. எனக்கு அது போல ஒரு படம் பண்ணனும். என ஒர் பெரும் தொகைக்கான செக்கை என் முன் வைத்தார். மொத்தம் எவ்வளவு வைத்திருக்கிறீர்கள்? ஏன் என்றால் என் படத்திற்கான பட்ஜெட் மட்டுமே சுமார் ஒன்னரை கோடி வரும் என்றேன். அதை ரெடி பண்ணிரலாம் என்றார். ஒரு கணம் அவரைப் பார்த்தேன். கண்கள் பூராவும் பளபளவென சந்தோஷமாய் என்னிடம் செக்கை கொடுக்க தயாராக இருந்தார்.